1. Prekladacia správa

Predkladaný materiál „Správa o činnosti spoločnosti Slovenská konsolidačná, a.s. za obdobie máj – júl 2002“ sa predkladá na rokovanie vlády Slovenskej republiky na základe Uznesenia vlády SR č. 376 zo dňa 2.5.2001, úlohy B1.

Činnosť Slovenskej konsolidačnej, a.s. (ďalej tiež SK, a.s. alebo spoločnosť) v hodnotenom období vychádzala z obchodno – finančného plánu spoločnosti na rok 2002, pričom bola koncentrovaná na zvýšenie realizácie pohľadávok v porovnaní s dosiahnutým stavom v rovnakom období roku 2001 pri paralelnom rešpektovaní dvoch kľúčových kritérií, jednak poskytnutia tranží pôžičky EFSAL, ako aj plnenia záväzkov voči štátnemu rozpočtu na základe uznesenia vlády SR č. 790 z 30.8.2001 a zmluvných povinností voči NBS vyplývajúcich z úverovej zmluvy o redistribučnom úvere.

Okrem správy a vymáhania pohľadávok a ich odplatného postúpenia sa SK, a.s. v sledovanom období sústredila predovšetkým na záverečnú fázu vyhodnotenia ponuky na založenie spoločného podniku zo strategickým investorom a prípravu predaja majetkového podielu v Poštovej banke, a.s.

Charakteristika úverového portfólia SK, a.s., ako aj hodnotenie bilančných a výsledovkových ukazovateľov vychádza z výsledkov hospodárenia spoločnosti k 30.6.2002.